**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2021 METŲ PRIEMONIŲ VYKDYMO ATASKAITOS PATVIRTINIMO“ PROJEKTO**

**1. Sprendimo projekto esmė, tikslai ir uždaviniai**.

Sprendimo projekto tikslas – Savivaldybės tarybai pristatyti Klaipėdos miesto savivaldybės aplinkos apsaugos rėmimo specialiosios programos 2021 metų ataskaitą ir Savivaldybės tarybos sprendimu patvirtintą ataskaitą teikti Aplinkos ministerijai jos nustatyta tvarka.

 **2. Projekto rengimo priežastys ir kuo remiantis parengtas sprendimo projektas.**

Vadovaujantis Lietuvos Respublikos Savivaldybių aplinkos apsaugos rėmimo specialiosios programos įstatymo 4 straipsnio 3 dalimi Savivaldybės institucija ataskaitą, o prireikus – ir papildomą informaciją apie Specialiosios programos priemonių vykdymą teikia Aplinkos ministerijai jos nustatyta tvarka.

Aplinkos ministro 2011 m. kovo 4 d. įsakymu Nr. D1-201 patvirtinto Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo 4 punkte nurodyta, kad Savivaldybė ne vėliau kaip iki kovo 1 d. pateikia Aplinkos apsaugos departamentui prie Aplinkos ministerijos Savivaldybės tarybos sprendimu patvirtintą ataskaitą kartu su šio sprendimo kopija.

 Klaipėdos miesto savivaldybės aplinkos apsaugos rėmimo specialiosios programos 2021 metų ataskaitą yra užpildyta pagal Aplinkos ministro 2011 m. kovo 4 d. įsakymu Nr. D1-201 patvirtintą Savivaldybių aplinkos apsaugos rėmimo specialiosios programos priemonių vykdymo ataskaitos formą ir vadovaujantis šiuo įsakymu patvirtintomis Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklėmis.

Pagal Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisykles (toliau – Taisyklės) duomenys ataskaitoje pateikiami eurais, įrašomos sumos apvalinamos: 49 euro centai ir mažiau atmetami, 50 euro centų ir daugiau laikomos 1 euru.

 Projektas parengtas remiantis Klaipėdos miesto savivaldybės tarybos 2021 m. birželio 22 d. sprendimu Nr. T2-150 „Dėl Klaipėdos miesto savivaldybės tarybos 2021 m. kovo 26 d. sprendimo Nr. T2-79 „Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo“ pakeitimo“.

 **3. Kokių rezultatų laukiama.**

 Savivaldybės tarybos nariai ir miesto bendruomenė susipažins su ataskaitoje pateikiama informacija apie Klaipėdos miesto savivaldybės aplinkos apsaugos rėmimo specialiosios programos 2021 metų priemonių vykdymą ir Savivaldybės administracija tarybos sprendimu patvirtintą ataskaitą pateiks Aplinkos apsaugos departamentui prie Aplinkos ministerijos nustatyta tvarka. **4. Sprendimo projekto rengimo metu gauti specialistų vertinimai.**

 Projektą derino Dokumentų valdymo, Miesto tvarkymo, Projektų, Urbanistikos ir architektūros, Statybos ir infrastruktūros plėtros, Teisės skyrių specialistai, mero pavaduotojas.

 **5. Išlaidų sąmatos, skaičiavimai, reikalingi pagrindimai ir paaiškinimai**.

Sprendimo projektu tvirtinamoje ataskaitoje nurodytų panaudotų Savivaldybės aplinkos apsaugos rėmimo specialiosios programos (toliau – SAARS programa) lėšų palyginimas su suplanuotomis lėšomis bei priemonių įgyvendinimas pagal Klaipėdos miesto savivaldybės tarybos 2021 m. birželio 22 d. sprendimu Nr. T2-150 patvirtintose Klaipėdos miesto savivaldybės tarybos aplinkos apsaugos rėmimo specialiosios programos 2021 metų priemonėse nustatytus įgyvendinimo rodiklius pateiktas šioje lentelėje:

|  |  |  |  |  |
| --- | --- | --- | --- | --- |
| Eil. Nr. | Pavadinimas | Suplanuota suma (tūkst. Eur) | Panaudota suma (tūkst. Eur) | Klaipėdos miesto savivaldybės tarybos aplinkos apsaugos rėmimo specialiosios programos 2021 metų priemonių įgyvendinimo rodikliai |
| 1 | 2 | 3 | 4 | Rodiklis | Planas | Faktinė reikšmė |
|  | ***I. Aplinkos kokybės gerinimo ir apsaugos priemonėms; atliekų tvarkymo infrastruktūros plėtros priemonėms; atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms; aplinkos monitoringo, prevencinėms, aplinkos kūrimo priemonėms; visuomenės švietimui ir mokymui aplinkosaugos klausimais*** |
|  | ***Ia. Aplinkos kokybės gerinimo ir apsaugos priemonėms*** |
|  | Miesto vandens telkinių priežiūra | 29,5 | 26,7 | Valoma vandens telkinių, vnt. | 17 | 16\* |
| Išvalyti helofitai iš Žardės ir Draugystės vandens telkinių bei Danės upės krantinės ploto, ha | 4,5 | 4,3 |
|  | Smeltalės upės valymas | 38,8 | 2,8 | Parengtas poveikio aplinkai vertinimas kartu su techniniu darbų projektu. Užbaigtumas, proc. | 50 | 50 |
|  | Danės upės valymo poveikio aplinkai vertinimo atrankos rengimas (iš programos lėšų likučio 2021-01-01) | 64,5 | 0,0 | Parengta poveikio aplinkai vertinimo atranka, vnt. | 1 | 0 |
|  | Lietaus nuotekų tinklų įrengimas Turistų gatvėje | 80,0 | 80,0 | Atlikta įrengimo darbų. Užbaigtumas, proc. | 35 | 35 |
|  | Medinių laiptų ir takų, vedančių per apsauginį kopagūbrį, remontas | 30,0 | 30,0 | Pakeista medinių takų ir laiptų,tūkst. kv. m | 1,1 | 1,1 |
|  | Kopų tvirtinimas, pinant tvoreles iš žabų | 33,6 | 33,5 | Sutvirtintas kopagūbris, pinant tvoreles iš žabų, m. | 1400 | 965,0 |
| Sutvirtintas kopagūbris žabų klojiniais, tūkst.m2 | 4,0 | 5,0 |
|  | Aplinkos oro kokybės valdymo priemonių planas (pagal projektą „Oro taršos kietosiomis dalelėmis mažinimas, atnaujinant gatvių priežiūros ir valymo technologijas“) (iš Programos lėšų likučio 2021 01-01) | 3,1 | 3,1 | Parengtas aplinkos oro kokybės valdymo priemonių planas, vnt.  | 1 | 1 |
|  | ***Ib. Atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms*** |
|  | Savavališkai užterštų teritorijų sutvarkymas | 70,0 | 57,3 | Išvežta statybinių, biologiškai skaidžių šiukšlių, t | 1000 | 374 |
| Padangų, t. | 190 | 126 |
|  | Pavojingų atliekų šalinimas | 29,7 | 28,9 | Surinkta pavojingų atliekų, t | 3,5 | 1,8 |
|  | ***Ic. Aplinkos monitoringo, prevencinėms, aplinkos kūrimo priemonėms; visuomenės švietimui ir mokymui aplinkosaugos klausimais***  |
|  | Klaipėdos miesto savivaldybės aplinkos monitoringo programos vykdymas  | 37,7 | 35,1 | Parengta ataskaitų, vnt.  | 6 | 6 |
|  | Klaipėdos miesto savivaldybės aplinkos monitoringo 2022–2026 metų programos parengimas | 2,5 | 2,5 | Parengta programa, vnt. | 1 | 1 |
|  | Užterštų teritorijų ekogeologinių tyrimų atlikimas ir tvarkymo planų parengimas ir įgyvendinimas | 47,3 | 14,5 | Parengta užterštų teritorijų tvarkymo planų, vnt. | 8 | 8 |
| Sutvarkyta teritorijų, vnt. | 1 | 0 |
|  | Užterštų teritorijų ekogeologinių tyrimų atlikimas ir tvarkymo planų parengimas ir įgyvendinimas (iš programos lėšų likučio 2021-01-01) | 20,2 | 0,00 |
|  | Visuomenės ekologinis švietimas | 15,8 | 12,4 | Įgyvendinta aplinkosauginių švietimo priemonių siekiant gauti mėlynąją vėliavą paplūdimiams, oro kokybės gerinimo ir kt. klausimais, išplatintas aplinkosauginis laikraštis mokykloms ir bibliotekoms, vnt. | 10 | 8 |
|  | **IŠ VISO I STRAIPSNIO IŠLAIDŲ (Ia+Ib+Ic):** | **502,7** | **326,8** |  |  |  |
|  | ***II. Savivaldybės visuomenės sveikatos rėmimo specialiajai programai, iš jų:*** |
|  | 20 procentų atskaitymai nuo 2021 metų pajamų | 126,0 | 124,0 |  |  |  |
|  | **IŠ VISO II STRAIPSNIO IŠLAIDŲ:** | **126,0** | **124,0** |  |  |  |
|  | ***IV. Želdynų ir želdinių apsaugai, tvarkymui, būklės stebėsenai, želdynų kūrimui, želdinių veisimui, inventorizacijai*** |
|  | Malūno parko želdinių ir tvenkinio pakrančių sutvarkymas (pagal projektą „Malūno parko teritorijos sutvarkymas, gerinant gamtinę aplinką ir skatinant lankytojų srautus“) Naujų ir esamų želdynų tvarkymas ir kūrimas (iš Programos lėšų likučio 2021-01-01) | 130,3 | 59,3 | Atlikta I etapo teritorijos sutvarkymo darbų. Užbaigtumas, proc.  | 100 | 85 |
|  | Teritorijos tarp geležinkelio ir žemės sklypų Upelio g. 25 ir Nendrių g. 36 apsauginės paskirties želdynų ir želdinių projekto parengimas | 5,3 | 5,2 | Parengtas techninio darbo projektas, vnt. | 1 | 1 |
|  | Detalus (instrumentinis) medžio būklės vertinimas | 5,0 | 4,1 | Ištirtų medžių kiekis, vnt. | 100 | 85 |
|  | Naujų ir esamų želdynų tvarkymas ir kūrimas | 78,8 | 78,8 | Iš viso atnaujinta želdinių mieste, vnt.  | 1524 | 2707 |
|  | Naujų ir esamų želdynų tvarkymas ir kūrimas (iš programos lėšų likučio 2021-01-01) | 12,4 | 12,4 |
|  | Sutvarkyta želdinių prie dviračių takų, vnt. | 150 | 150 |
|  | Apsauginės paskirties želdynų ir želdinių įrengimo labiausiai taršos veikiamose teritorijose veiksmų plano 2021 m. įgyvendinimas, proc. | 40 | 40 |
|  | **IŠ VISO IV STRAIPSNIO IŠLAIDŲ:** | **231,8** | **159,8** |  |  |  |
|  | **IŠ VISO IŠLAIDŲ:** | **860,5** | **610,6** |  |  |  |
|  | iš jų: |  |  |  |  |  |
|  | **IŠ 2021 METŲ PAJAMŲ** | **630,0** | **506,1** |  |  |  |
|  | **IŠ PROGRAMOS LĖŠŲ LIKUČIO 2021-01-01** | **230,5** | **104,5** |  |  |  |

\* - 2021 m. nebevalomas vandens telkinys šalia Vingio g. 29, nes buvo nusausintas žemės sklypas ir pastatytas pastatas.

 Skirtumas tarp suplanuotų ir panaudotų lėšų yra 249,9 tūkst. Eur (30 lentelės eilutė).

 **6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – patvirtinus ataskaitą, Savivaldybės administracija turės teisinę galimybę pateikti Aplinkos ministerijai Klaipėdos miesto savivaldybės aplinkos apsaugos rėmimo specialiosios programos 2021 metų ataskaitą.

Neigiamų pasekmių nenumatoma.

PRIDEDAMA. Papildoma informacija apie Klaipėdos miesto savivaldybės aplinkos apsaugos rėmimo specialiosios programos 2021 metų priemonių įgyvendinimą, 17 lapų.

Aplinkosaugos skyriaus vedėja Rasa Jievaitienė